
Z A P I S N I K

14. sjednice Vijeća Mjesnog odbora Vrbani, 21. lipnja 2022. u prostorijama Mjesnog odbora Vrbani, Rudeška cesta 146, s početkom u 18:30 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Milan Radulović, Antonija Skender, Tomislav Spahić, Dominik Nizić, Nikola Kos

NENAZOČNI ČLANOVI VIJEĆA:

Davor Laura

OSTALI NAZOČNI:

Zvonimir Mikša - Gradski ured za mjesnu samoupravu, civilnu zaštitu i sigurnost
M.L. 
Predsjedava: Borna Lozo, predsjednik Vijeća.
Zapisnik vodi: Zvonimir Mikša, djelatnik Gradskog ureda za mjesnu samoupravu, civilnu zaštitu i sigurnost.

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Vijeće jednoglasno prihvaća tekst Zapisnika 13. sjednice Vijeća, održane 18. svibnja 2022. sa sljedećim izmjenama:

Da se ispravi ime zapisničara i adresa održavanja sjednice.


Predsjednik Vijeća predlaže da se dnevni red dopuni sa točkom „Postava zaštitnih stupića u Srpanjskoj 1 po prijedlogu predsjednika Vijeća Mjesnog odbora Borne Loze.“

Vijeće je suglasno sa prijedlogom.


Predsjednik predlaže da dodatna točka postane točka 7., a točka 7. Pitanja, prijedlozi i obavijesti postane točka 8.


Vijeće je suglasno sa prijedlogom.


Na prijedlog predsjednika Vijeće jednoglasno utvrđuje

DNEVNI RED
1. Razrješenje dužnosti potpredsjednice Vijeća Mjesnog odbora Vrbani

2. Izbor potpredsjednika/ce Vijeća Mjesnog odbora Vrbani

3. Premještanje spremnika za papir Palinovečka 19A po zahtjevu A.K.

4. Uspostava novog pješačkog prijelaza u Palinovečkoj 19A po zahtjevu A.K.

5. Postava spremnika za tekstil na području Mjesnog odbora Vrbani po zahtjevu Udruge Humana Zagreb

6. Uvrštavanje lokacije k.č.br. 6661/2 k.o. Vrapće u Pravilnik o načinu i uvjetima za postavljanje kioska, pokretnih naprava i privremenih građevina po zahtjevu Logsi d.o.o.

7. Postava zaštitnih stupića u Srpanjskoj 1 po prijedlogu Vijeća Mjesnog odbora Vrbani Borne Loze

8. Pitanja, prijedlozi i obavijesti
Ad 1. Razrješenje dužnosti potpredsjednice Vijeća Mjesnog odbora Vrbani

Članovi Vijeća primili su materijal uz poziv.

Vijeće bez rasprave jednoglasno donosi
Z A K LJ U Č A K

   o razrješenju potpredsjednice Vijeća Mjesnog odbora Vrbani
1. Utvrđuje se da je Antonija Skender podnijela ostavku na dužnost potpredsjednice   
            Vijeća Mjesnog odbora Vrbani, dana 15. lipnja 2022.

2. Antonija Skender razrješuje se dužnosti potpredsjednice Vijeća Mjesnog odbora 
            Vrbani, danom utvrđivanja podnošenja ostavke, 21. lipnja 2022.

3. Ovaj zaključak biti će objavljen na oglasnoj ploči u sjedištu Mjesnog odbora Vrbani.
Ad 2. Izbor potpredsjednika/ce Vijeća Mjesnog odbora Vrbani


Članovi Vijeća primili su materijal uz poziv.

U raspravi sudjeluju: Antonija Skender, Ivan Kranjc i Dominik Nižić

Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.

Prijedlog da se za podpredsjednika izabere Nikola Kos podnijeli su članovi: Borna Lozo, Lovro Hrust i Antonija Skender.


Predsjednik otvara raspravu.


Budući da nitko ne traži riječ, predsjednik poziva članove Vijeća da se o prijedlogu izjasne dizanjem ruke.

Za kandidata Nikolu Kosa  glasovalo je 7 članova Vijeća, a 1 člana Vijeća je suzdržan.
Predsjednik utvrđuje da je Nikola Kos dobio većinu glasova svih članova Vijeća i konstatira da Vijeće donosi

Z A K LJ U Č A K

o izboru potpredsjednika Vijeća Mjesnog odbora Vrbani

1. Za potpredsjednika Vijeća Mjesnog odbora Vrbani izabran je Nikola Kos.


2. Ovaj zaključak biti će objavljen na oglasnoj ploči u sjedištu Mjesnog odbora   
                     Vrbani.
Potpredsjednik zahvaljuje članovima Vijeća na ukazanom mu povjerenju.
Ad 3. Premještanje spremnika za papir Palinovečka 19A po zahtjevu A.K.


Članovi Vijeća primili su materijal uz poziv.


U raspravi sudjeluju: Borna Lozo, Ivan Kranjc i Dominik Nižić.

Nakon rasprave Vijeće jednoglasno donosi

Z A K LJ U Č A K

1. Vijeće Mjesnog odbora Vrbani razmatralo je prijedlog A.K. o premještanju spremnika za papir u Palinovečkoj 19A.

2. Vijeće je suglasno sa predmetnim prijedlogom te predlaže premještanje navedenog spremnika na novu lokaciju; k.č.br 5897/6, 5897/7 sve k.o. Vrapče, Palinovečka 19A-19, zapadni nogostup, kod dostavnog ulaza za trgovački centar Point (ucrtano na izvatku iz Geoportala). 

3. Zaključak dostaviti Vijeću Gradske četvrti Trešnjevka-jug.

Ad 4. Uspostava novog pješačkog prijelaza u Palinovečkoj 19A po zahtjevu A.K.


Članovi Vijeća primili su materijal uz poziv.


U raspravi sudjeluju: Antonija Skender i Dominik Nižić.


Nakon rasprave Vijeće jednoglasno donosi

Z A K LJ U Č A K

1. Vijeće Mjesnog odbora Vrbani razmatralo je prijedlog A.K. o uspostavi pješačkog prijelaza kod Palinovečke 19A.

2. Vijeće je suglasno s navedenom uspostavom pješačkog prijelaza u Palinovečkoj 19A.

3. Zaključak dostaviti Vijeću Gradske četvrti Trešnjevka-jug.

Ad 5. Postava spremnika za tekstil na području Mjesnog odbora Vrbani po zahtjevu Udruge Humana Zagreb


Članovi Vijeća primili su materijal uz poziv.


U raspravi sudjeluju: Borna Lozo, Dominik Nižić. Nikola Kos, Antonija Skender, Ivan Kranjc i Milan Radulović.


Nakon rasprave Vijeće jednoglasno donosi

Z A K LJ U Č A K

1. Vijeće Mjesnog odbora Vrbani razmatralo je prijedlog Socijalne zadruge Humana Nova o postavi spremnika za tekstil na području Mjesnog odbora Vrbani.

2. Vijeće je suglasno s navedenom postavom spremnika za tekstil te predlaže da se Socijalna zadruga Humana Nova obrati Gradskom uredu za obnovu, izgradnju, prostorno uređenje, graditeljstvo, komunalne poslove i promet u svrhu ishođenja rješenja o postavi istog.

3. Zaključak dostaviti Vijeću Gradske četvrti Trešnjevka-jug.

Ad 6. Uvrštavanje lokacije k.č.br. 6661/2 k.o. Vrapće u Pravilnik o načinu i uvjetima za postavljanje kioska, pokretnih naprava i privremenih građevina po zahtjevu Logsi d.o.o.


Članovi Vijeća primili su materijal uz poziv.

U raspravi sudjeluju svi članovi Vijeća.


Nakon rasprave Vijeće sa 6 glasova ZA, 1 PROTIV i 1 SUZDRŽAN donosi

Z A K LJ U Č A K

1. Vijeće Mjesnog odbora Vrbani razmatralo je prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za uređenje javnih gradskih prostora za uvrštavanjem lokacije k.č.br. 6661/2 k.o. Vrapče, livada južno od Palinovečke ulice 49, u  Pravilnik o načinu i uvjetima za postavljanje kioska, pokretnih naprava i privremenih građevina (Službeni glasnik Grada Zagreba 27/21).

2. Vijeće je suglasno s prijedlogom da se navedena lokacija uvrsti u Pravilnik o načinu i uvjetima za postavljanje kioska, pokretnih naprava i privremenih građevina (Službeni glasnik Grada Zagreba 27/21) u svrhu postave trampolina.

3. Zaključak dostaviti Vijeću Gradske četvrti Trešnjevka-jug.
O B R A Z L O Ž E NJ E

Potpredsjednik Nikola Kos kontaktirao je podnositelja zahtjeva s ciljem dobivanja više informacija o navedenom prijedlogu. Po ostvarenom kontaktu Vijeće je dobilo informaciju da je tvrtka Logsi d.o.o., izrazila namjeru za postavom trampolina na lokaciju k.č.br. 6661/2 k.o. Vrapče, livada južno od Palinovečke ulice 49 što bi realizirala o vlastitom trošku, a isti bi bio  javno dostupan odnosno dostupan za korištenje građanima bez naplate ukoliko se u tu svrhu ishode sve potrebne dozvole.

Obzirom na dobivene informacije i saznanja o planiranoj postavi objekta koji bi predstavljao zabavan i koristan sadržaj za posjetitelje koji ne bi značajno ometao neposredno granične stanare, Vijeće je suglasno da se navedena lokacija uvrsti u Pravilnik o načinu i uvjetima za postavljanje kioska, pokretnih naprava i privremenih građevina (Službeni glasnik Grada Zagreba 27/21).

Ad 7. Postava zaštitnih stupića u Srpanjskoj 1 po prijedlogu Vijeća Mjesnog odbora Vrbani Borne Loze


Predsjednik usmeno informira nazočne o predmetu rasprave i odlučivanja.

Bez rasprave Vijeće jednoglasno donosi

Z A K LJ U Č A K

1. Vijeće Mjesnog odbora Vrbani razmatralo je prijedlog predsjednika Vijeća Mjesnog odbora Vrbani Borne Loze o postavi zaštitnih stupića u Srpanjskoj ulici 1, istočno, na nogostupu ispred vatrogasnih pristupa stambenoj zgradi.

2. Vijeće je suglasno s postavom dva vatrogasna stupića na navedenoj lokaciji (obilježeno na izvatku iz Geoportala).
3. Zaključak dostaviti Vijeću Gradske četvrti Trešnjevka-jug.

Ad 8. Pitanja, prijedlozi i obavijesti
Član Vijeća Milan Radulović predlaže da se vježbalište za odrasle u Rujanskoj ulici napravi na prvotnoj lokaciji koja je bila predložena uz Rujansku ulicu 4.
Predsjednik Vijeća odgovora da ta lokacija nije bila prihvatljiva te da su zato i predložili novu lokaciju.


Predsjednik Vijeća informira članove Vijeća da će se 3. srpnja 2022. organizirati čišćenje potoka Vrapčak.


Ivan Kranjc informira članove Vijeća o očevidima na kojima je prisustvovao vezano uz lokacija za boksove za spremnike.
Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.
Dovršeno u 19:45
KLASA: 024-08/22-003/1302
URBROJ: 251-13-11-15-22-4
Zagreb, 21. lipnja 2022.

Zapisnik sastavio:

Zvonimir Mikša








  
Predsjednik









   Vijeća Mjesnog odbora










    Vrbani

                                                                                                            Borna Lozo
